Charles Pélissier
<s>Šarl Pelisje (; 20. februar 1903 — 28. maj 1959), je bivši francuski profesionalni biciklista i mlađi brat pobednika Tur de Fransa Anrija Pelisjea.</s><s>Bio je profesionalac od 1922. do 1939. godine.</s><s>Pelisje je pobedio 16 etapa na Tur de Fransu, a i dalje je aktuelan njegov rekord od osam etapnih pobeda na jednom Turu, koji deli sa Edijem Merksom i Fredijem Mertensom.</s>

<s>Karijera</s>

<s>Šarl Pelisje je počeo karijeru 1922. godine, a prvu značajnu pobedu ostvario je 1925. osvojivši trku Pariz—Aras.</s><s>Naredne tri godine osvajao je nacionalno prvenstvo u sajklo krosu, a 1926. je završio drugi na nacionalnom prvenstvu u vožnji na hronometar i u drumskoj vožnji, a zatim je završio treći na Pariz—Rubeu.</s><s>1929. je vozio svoj prvi Tur de Frans i osvojio je jednu etapu.</s><s>1930. pobedio je na trci Šest dana Pariza, a na Tur de Fransu je osvojio osam etapa, a na sedam etapa je završio na drugom mestu.</s><s>U generalnom plasmanu završio je na devetom mestu.</s>

<s>1931. osvojio je treće mesto na Pariz Turs trci, a zatim drugo na Pariz—Rubeu, a na Tur de Fransu je pobedio na pet etapa.</s><s>1932. godine nije učestvovao na Turu, a 1933. je odustao tokom treće etape, a zatim je pobedio na trci Kriterijum de As.</s>

<s>1934. osvojio je trke oko Ženeve i Pariza, a Tur de Frans opet nije uspio da završi, morao je da ga napusti tokom šeste etape.</s><s>1935. osvojio je trku Medisona, a zatim drugo mesto na trci Pariz—Sent Etjen.</s><s>Prvi put od 1930. uspio je da završi Tur de Frans, osvojivši dve etape, to mu je ujedno bilo i zadnje učešće na Turu.</s><s>Vozio je još četiri godine, do početka Drugog svetskog rata.</s><s>Pored nekoliko drugih i trećih mesta, uspio je da osvoji trku u Nemačkoj 1938. godine.</s>

<s>Spoljašnje veze</s>

<s>Profil na biciklističkoj arhivi
 rezultati Šarla Pelisjea na Tur de Fransu</s>

<s>Francuski biciklisti</s>

